Міністэрства адукацыі Рэспублікі Беларусь

Установа адукацыі “Мазырскі дзяржаўны педагагічны ўніверсітэт

імя І.П.Шамякіна”

**ЗАЦВЯРДЖАЮ**

Рэктар

УА МДПУ імя І.П. Шамякіна

\_\_\_\_\_\_\_\_\_\_\_\_\_ В.В. Валетаў

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**УВОДЗІНЫ Ў ЛІТАРАТУРАЗНАЎСТВА**

**(дадатковы экзамен)**

**Праграма ўступнага іспыту для паступаючых**

**у магістратуру па спецыяльнасці**

**1-21 80 10 “Літаратуразнаўства”**

2014 г.

***СКЛАДАЛЬНІКІ:***

кафедра літаратуры УА МДПУ імя І.П. Шамякіна

**РЭКАМЕНДАВАНА ДА ЗАЦВЯРДЖЭННЯ:**

Навукова-метадычным саветам філалагічнага факультэта УА МДПУ імя І.П. Шамякіна

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (дата, нумар пратакола)

Саветам філалагічнага факультэта УА МДПУ імя І.П.Шамякіна

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (дата, нумар пратакола)

**І.** **Змест вучэбнага матэрыялу (раздзелы, тэмы)**

**1. Літаратуразнаўства як навука**

**1.1. Сістэма ведаў пра літаратуру.** Літаратуразнаўства як філалагічная навука пра сутнасць, своеасаблівасць, гістарычныя заканамернасці развіцця, соцыякультурную ролю і прынцыпы аналізу мастацкай літаратуры. Абгрунтаванне самастойнасці і паўнавартаснасці літаратуразнаўства як асобнай навукі, якая мае ўласны прадмет даследавання, сваю тэрміналогію і методыку даследавання. Сувязь яго з іншымі гуманітарнымі навукамі – мовазнаўствам, эстэтыкай, фалькларыстыкай, гісторыяй, філасофіяй, мастацтвазнаўствам, журналістыкай, культуралогіяй, псіхалогіяй.

**1.2. Галоўныя і дапаможныя галіны літаратуразнаўства:** гісторыя літаратуры, тэорыя літаратуры, літаратурная крытыка. Дапаможныя галіны літаратуразнаўства: палеаграфія, археаграфія, літаратурнае архівазнаўства, краязнаўства, крыніцазнаўства. Бібліятэказнаўства і бібліяграфазнаўства. Гісторыяграфія і храналогія. Кнігазнаўства. Тэксталогія, яе сутнасць і задачы.

**1.3. Метадалагічныя праблемы літаратуразнаўства.** Галоўныя прынцыпы аналізу мастацкіх твораў: эстэтычны, гістарызму, сістэмнасці, цэласнасці, паяднання аналізу з сінтэзам.

**II. Эстэтыка літаратуры**

**1. Агульнае і рознае ў мастацка-эстэтычным і навуковым пазнанні жыцця.**

**1.1. Прадмет і аб’ектмастацкага і навуковага пазнання (мадэлявання) рэчаіснасці.** Змест пазнання ў навуцы (матэрыяльны і духоўны свет безадносна да суб’екта пазнання) і ў мастацтве (духоўны і матэрыяльны свет ва ўзаемадачыненнях з суб’ектам пазнання). Рэчаіснасць (пры ўсёй часамі «фантастычнасці» твора) у яе цэласнасці, шматбаковасці, канкрэтнасці і агульнацікавасці як змест мастацкага пазнання. Агульнацікавасць як адна з перадумоў мастацкага пазнання (у адрозненне ад навуковага). Сродак пазнання: лагічны довад, сілагізм – у навуцы; вобраз – у мастацтве. Вобразная прырода мастацтва. Даўгавечнасць твораў навукі і мастацтва. Мэты (функцыі) мастацкага і навуковага пазнання. Агульнае і рознае ў асобных функцыях: пазнавальнай, эстэтычнай, геданістычнай, выхаваўчай, эўрыстычнай, прагнастычнай, этнагенетычнай (нацыятворчай, мовазахавальнай), камунікатыўнай.

**1.2. Мастацтва і грамадскае жыццё.** Узаемаўплыў мастацтва і грамадскага жыцця. Ідэйнасць і безыдэйнасць, ідэалагізацыя і дэідэалагізацыя. Тэндэнцыйнасць. Грамадзянскасць. Крытыка «чыстага мастацтва», «мастацтва для мастацтва». Пафас мастака як «ідэя-страсць» (В. Бялінскі), якой ён служыць, якая прадвызначае кірунак усіх яго ідэйна-мастацкіх пошукаў. Мастацкасць як спецыфічная ўласцівасць сапраўдных твораў мастацтва і як паказчык іх дасканаласці. Прыгажосць, ісціна, дабро – тры састаўныя часткі мастацкасці. Паняцце народнасці творчасці пісьменніка.

**2. Літаратура як від мастацтва**

**2.1. Падзел мастацтваў на асобныя віды, крытэрыі гэтага падзелу.** Мастацтвы прасторавыя (жывапіс, графіка, скульптура, архітэктура), часавыя (музыка, харэаграфія, літаратура), прасторава-часавыя (тэатр, кінамастацтва, музычныя шоў). Узнікненне новых відаў мастацтва дзякуючы развіццю тэхнікі (тэлевізійнае мастацтва), сувязі мастацтва з немастацтвам (сінхроннае плаванне, фігурнае катанне, карнавальныя шэсці і інш.).

**2.2. Падзел мастацтваў на віды паводле іх галоўнага сродку вобразнага пазнання (мадэлявання) рэчаіснасці:** музыка – мастацтва гуку; харэаграфія – мастацтва танца; жывапіс – мастацтва лініі і фарбы і г. д. Сінтэтычныя мастацтвы: тэатр (драматычны, опера, балет), кіна- і тэлемастацтва і інш.

**2.3. Літаратура як мастацтва слова.** Мова – не толькі сродак зносін, а «матэрыял і інструмент пісьменніка» (Я. Колас). Своеасаблівасць і перавага мастацтва слова ў параўнанні з іншымі відамі мастацтва – прасторавымі і часавымі. Слова і вобраз. Вучэнне А. Патабні пра слова-вобраз, яго «знешнюю» і «ўнутраную» форму і значэнне, пра падобнасць стварэння слова і мастацкага макрасвету. Пісьменнік як адзін з асноўных стваральнікаў, узбагачальнікаў і захавальнікаў «душы народа» – яго мовы.

**ІІІ. Паэтыка**

**1. Паэтыка як навуковая дысцыпліна.** Паэтыка як 1) літаратуразнаўчая дысцыпліна, што вывучае структуру, характэрныя асаблівасці і змястоўнасць літаратурна-мастацкай формы; 2) абумоўленая ідэйнай задумай мастака сістэма спосабаў і сродкаў вобразнага спасціжэння свету ў іх змястоўнай, сэнсавыяўленчай сутнасці. Раздзелы паэтыкі: агульная, функцыянальная (апісальная), гістарычная, параўнальная, практычная.

**2. Літаратурныя роды, віды, жанры.** Эпас, лірыка, драма – роды мастацкай літаратуры і фальклору, іх паходжанне і развіццё. Правамернасць увядзення паняцця віду літаратуры як унутрыродавай і міжродавай катэгорыі, якая ўказвае на форму літаратурнага твора паводле яго некаторых структурных кампанентаў (архітэктанічных, кампазіцыйных, моўных, метрычных і інш.). Жанр літаратурны як гістарычна акрэслены, адносна ўстойлівы тып мастацкай формы, дзе структура пэўных фармальных прыкмет (архітэктанічных, вобразных, моўных) выяўляе больш-менш канкрэтны мастацкі сэнс. Дыфузія родаў, відаў і жанраў. Узнікненне міжродавых і міжвідавых утварэнняў.

**3. Літаратурны твор як мастацкае цэлае.** Змест і форма. Паняцце пра літаратурны твор як вынік немеханічнай, адухоўленай дзейнасці аўтара. Змест і форма як кампаненты структуры мастацкага твора. Арганічнае адзінства вобразнай формы і эмацыянальна-абагульненага зместу.

**3.1. Змест твора і яго кампаненты.** Разуменне тэмы як аб’екта мастацкага ўзнаўлення, жыццёвых характараў і сітуацый. Праблема як сфера разумення, асэнсавання пісьменнікам узноўленай рэчаіснасці і суб’ектыўны бок твора, як праяўленне аўтарскай канцэпцыі свету і чалавека, у якой занатоўваюцца роздумы і перажыванні пісьменніка, а тэма разглядаецца пад пэўным вуглом бачання. Ідэя – галоўная абагульняючая эмацыянальна-вобразная думка твора, вобласць мастацкіх рашэнняў, сфера, у якой становяцца зразумелымі аўтарскія адносіны да свету, аўтарская пазіцыя, сцвярджаецца ці адмаўляецца аўтарам пэўная сістэма каштоўнасцей. Разуменне пафасу як вядучага эмацыянальнага тону твора.

**3.2. Вобразны свет твора.** Віды вобразаў у літаратурным творы: вобраз-рэч, вобраз-пейзаж, вобразы жывёл і птушак, вобраз чалавека, вечныя вобразы, вобраз краіны і народа. Спосабы характарыстыкі і сродкі стварэння тыповага вобраза-персанажа. Спосабы характарыстыкі таго ці іншага персанажа. Сродкі стварэння вобраза-персанажа: 1) паказ дзеянняў, учынкаў персанажа; 2) мова персанажа; 3) партрэт; 4) прамая аўтарская характарыстыка; 5) характарыстыка вуснамі іншых дзейных асоб; 6) рэчыўны свет, паказ абстаноўкі, якая акружае персанажа; 7) пейзаж; 8) псіхалагічная характарыстыка; 9) вымоўнае прозвішча (гаваркое імя).

**3.3. Форма мастацкага твора і яе кампаненты.** Паняцце пра ўзноўлены свет твора як змадэляваную аўтарам рэчаіснасць. Мастацкі час і мастацкая прастора ў творы (паняцце пра хранатоп). Мова мастацкага твора. Маўленчая арганізацыя твора і маўленчая характарыстыка персанажаў. Стылістычныя зрэзы твора: лексіка ўзвышаная, зніжаная, нейтральная. Сродкі ўзбагачэння мовы твора: 1) сістэма прамых значэнняў слоў (сінонімы, антонімы, амонімы, паронімы, іх функцыі); 2) словы рознага моўнага асяроддзя (гістарызмы, архаізмы, неалагізмы/аказіяналізмы; жарганізмы, прафесіяналізмы, варварызмы, дыялектызмы), іх функцыі; 3) тропы (агульнамоўныя і аўтарскія), іх функцыі. Эпітэт, яго віды (характарызуючы, пастаянны, метафарычны); метафара і яе віды (увасабленне, персаніфікацыя, метанімія, сінекдаха, перыфраза, гіпербала, літота); алегорыя, гратэск; сімвал, аксюмарон і інш. Сінтаксіс і інтанацыя як важнейшыя маўленчыя сродкі мастацкай літаратуры. Гукапіс (фоніка). Асноўныя прыёмы гукапісу, іх мастацкая функцыя: алітэрацыя, асананс, гукаперайманне. Паняцце пра кампазіцыю ў шырокім (як структуру мастацкай формы) і ў вузкім (склад і размяшчэнне частак, элементаў і вобразаў твора ў некаторай часавай паслядоўнасці) значэннях. Кампазіцыя ўнутраная (уласна кампазіцыя) і знешняя (архітэктоніка), іх структурныя адзінкі. Канфлікт як па-мастацку значная супярэчнасць, рухавік сюжэта. Суадносіны ў творы сюжэта, фабулы, канфлікту. Кампазіцыйныя прыёмы: паўтор на мікра- і макраўзроўнях (кальцавая кампазіцыя), узмацненне (градацыя, ампліфікацыя), супрацьпастаўленне (антытэза, кантраст), кантамінацыя (люстраная кампазіцыя), мантаж, рэтраспекцыя і інш. Просты (адна сюжэтная лінія) і складаны (некалькі сюжэтных ліній) тыпы кампазіцыі твора.

**4. Асновы вершазнаўства.** Проза, верш, паэзія. Адрозненне паэзіі ад проста верша. Вершаваны рытм. Разуменне вершаванага рытму як раўнамернага чаргавання аднародных моўных з’яў. Функцыі рытму: генетычная, эмоцыястваральная, сэнсавыяўленчая, мнеманічная. Рытм і метр. Рытм і вершаваны памер. Сістэмы вершавання, залежнасць іх ад прасадычных уласцівасцей мовы, літаратурных традыцый. Метрычная (антычная) сістэма. Танічная сістэма вершавання. Сілабічнае вершаванне. Сілаба-танічнае вершаванне. Свабодны верш (верлібр). Рыфміка. Вызначэнне рыфмы, яе месца ў вершаванні. Віды рыфмы. Строфіка. Азначэнне страфы. Простыя строфы. Класічныя віды строфаў.

**5. Стыль мастацкага твора.** Паняцце пра стыль як эстэтычнае адзінства ўсіх элементаў формы твора, што мае на ўвазе падпарадкаванне ўсіх элементаў формы адзінай мастацкай заканамернасці, наяўнасці арганізуючага прынцыпу стылю, які можна знайсці ў любым фрагменце твора.

**IV. Тэорыя літаратурнага працэсу.**

**1.1. Разуменне літаратурнага працэсу.** Літаратурны працэс як гістарычнае развіццё і функцыянаванне сусветнай літаратуры, нацыянальных літаратур, узаемасувязі, узаемаўплывы, пераемнасць традыцый. Літаратурны напрамак. Літаратурная школа (плынь). Стыль пісьменніка – сістэма вобразаў, эмоцый, паняццяў і думак, выяўленых адметнымі мастацкімі сродкамі. Індывідуальны стыль і творчая манера. Літаратурны працэс як змена метадаў і напрамкаў, дыялектычнае адзінства традыцый і наватарства ў творчасці.

**1.2. Літаратурныя метады ў еўрапейскіх краінах у XVII-пачатку ХХІ стст.:** класіцызм, сентыменталізм, рамантызм, рэалізм, мадэрнізм. Сацыялістычны рэалізм як літаратурны напрамак. Мадэрнізм як літаратурны метад і як сацыяльная з’ява. Напрамкі мадэрнізму: сімвалізм, футурызм, імажынізм, акмеізм, імпрэсіянізм, экспрэсіянізм. Постмадэрнізм.

**1.3. Літаратурныя сувязі, іх віды.** Віды пісьменніцкіх сувязей: асабістае сяброўства, ліставанне, з’езды, канферэнцыі, творчыя камандзіроўкі, замежныя паездкі, падарожжы. Сувязі пісьменнік–чытач.

**1.4. Мастацкі пераклад.** Мастацкі пераклад – спецыфічны род мастацкай творчсці ў сферы літаратуры. Адрозненне яго ад сінхроннага, камунікатыўнага, машыннага перакладу. Праблемы адэкватнасці і эквівалентнаці ў мастацкім перакладзе.

**ІІ. Літаратура**

1. Беларуская энцыклапедыя: у 18 тт. Мн., 1996–2004.
2. *Лазарук, М. А., Ленсу, А. Я.* Слоўнік літаратуразнаўчых тэрмінаў. 2-е выд. / М. А. Лазарук, А. Я, Ленсу. Мн., 1996.
3. Литературный энциклопедический словарь. М., 1987.
4. Литературная энциклопедия терминов и понятий. М., 2003.
5. *Рагойша, В. П.* Паэтычны слоўнік. 3-е выд. / В. П. Рагойша. Мн., 2004.
6. *Рагойша, В. П.*Слоўнік – мінімум па літаратуразнаўству / В. П. Рагойша. Мн, 2000.
7. *Рагойша, В. П.* На шляху да Парнаса: Даведнік маладога літаратара / В. П. Рагойша. Мн., 2003.
8. Энциклопедический словарь юного литературоведа. М., 1987.
9. Энциклопедия литературных героев. М., 1998.
10. Энцыклапедыя літаратуры і мастацтва Беларусі: у 5-і тт. Мн., 1985–1987.
11. *Абрамович Г*. Введение в литературоведение / Г. Абрамович. М., 1975.
12. Введение в литературоведение / под ред. Г. Н. Поспелова. М., 1988.
13. Введение в литературоведение: Литературное произведение: основные понятия и термины / Л. В. Чернец, В. Е. Хализев, С. Н. Бройтман и др. М., 1999.
14. Введение в литературоведение: Литературное произведение: основные понятия и термины / под ред. Л. В. Чернец. М., 2004.
15. Введение в литературоведение: учебник / Под ред. Л. М. Купчапова. М., 2005.
16. *Есин, А. Б.* Принципы и приемы анализа литературного произведения / А. Б. Есин. М., 2001.
17. *Зарев, П.* Теория на литература. В 2 тома. / П. Зарев. София, 1979.
18. *Лазарук М., Ленсу А*. Уводзіны ў літаратуразнаўства. 2-е выд. / М. Лазарук, А. Ленсу. Мн., 1982.
19. *Майсейчык, Л. А.* Уводзіны ў літаратуразнаўства: практыкум / Л. А. Майсейчык. Мн., 1992.
20. Основы литературоведения /под ред. В. П. Мещерякова. М., 2000.
21. *Рагойша, В. П.* Уводзіны ў літаратуразнаўства: Вершаванне: Курс лекцый / В. П. Рагойша. Мн., 2004.
22. *Тимофеев, Л.* Основы теории литературы / Л. Тимофеев. М., 1976.
23. Уводзіны ў літаратуразнаўства: хрэстаматыя / аўт.-уклад. М. І. Мішчанчук, М. ф. Шаўлоўская. 3-е выд. Мн., 2004.
24. *Федотов, О.* Основы теории литературы. Ч. 1, 2. / О. М. Федотов. М., 2003.
25. *Андреев, А. Н.* Целостный анализ литературного произведения / А. Н. Андреев. Мн., 1995.
26. *Гиршман, М. М.* Стиль литературного произведения / М. М. Гиршман. Донецк, 1984.
27. *Грехнев, В. А.* Словесный образ и литературное произведение / В. А. Грехнев. Н.Новгород, 1997.
28. *Корман, Б. О.* Изучение текста художественного произведения / Б. О. Корман. М., 1972.
29. *Купина, Н. А., Николаева, Н. А.* Филологический анализ художественного текста: практикум / Н. А. Купина, Н. А. Николаева. М., 2003.
30. *Лазарук, М. А., Ленсу, А. Я.* Пытанні тэорыі літаратуры / М. А. Лазарук, А. Я. Ленсу. Мн., 1964.
31. *Лотман, Ю. М.* Анализ поэтического текста. Структура стиха / Ю. М. Лотман. М., 1972.
32. *Лебединский, С. И.* Теория и практика перевода / С. И. Лебединский. Мн., 2001.
33. *Мартынава, Э. М.* Мастацкая дэталь у творы / Э. М. Мартынава. Мн., 1977.
34. *Маслова, В. А.* Филологический анализ художественного текста / В. А. Маслова. Мн., 2000.
35. *Пяткевіч, А.* Сюжэт. Кампазіцыя. Характар / А. Пяткевіч. Мн., 1981.
36. *Ралько, І. Д.* Беларускі верш: пытанні гісторыі і тэорыі / І. Д. Ралько. Мн., 1969.
37. *Тимофеев, Л. И.* Основы теории литературы / Л. И. Тимофеев. М., 1976.
38. *Томашевский, Б. В.* Теория литературы. Поэтика / Б. В. Томашевский. М., 1996.
39. *Хализев, В. Е.* Теория литературы / В. Е. Хализев. М., 1999.
40. *Шпакоўскі, І. С.* Структура вершаванага вобраза / І. С. Шпакоўскі. Мн., 1972.
41. *Шпакоўскі, І. С.* Тыпізацыя ў лірыцы / І. С. Шпакоўскі. Мн., 1980.
42. *Элсанек, А. Я.* Основы литературоведения: Анализ художественного произведения / А. Я. Элсанек. М., 2001.
43. *Яскевич, А. С.* Ритмическая организация художественного текста / А. С. Яскевич. Мн., 1991.
44. *Гачев, Г. Д.* Содержательность художественных форм. Эпос. Лирика. Театр / Г.Д. Гачев. М., 1968.
45. *Гаспаров, М. Л.* Очерк истории европейского стиха / М. Л. Гаспаров. М., 1989.
46. *Гаспаров, М. Л.* Очерк истории русского стиха / М. Л. Гаспаров. М., 1984.
47. *Гаспаров, М. С.* Современный русский стих / М. С. Гаспаров. М., 1989
48. *Гілевіч, Н. С.* Паэтыка беларускіх загадак / Н. С. Гілевіч. Мн., 1976.
49. *Гілевіч, Н. С.* Паэтыка беларускай народнай лірыкі / Н. С. Гілевіч. Мн., 1975.
50. *Гинсбург, Л. Я.* О лирике / Л. Я. Гинсбург. Л., 1974.
51. *Гинсбург, Л. Я.* О литературном герое / Л. Я. Гинсбург. Л., 1979.
52. *Гончаров, Б. П.* Звуковая организация стиха и проблема рифмы / Б. П. Гончаров. М., 1973.
53. *Грынчык, М. М.* Шляхі беларускага вершаскладання / М. М. Грынчык. Мн., 1973.
54. *Жирмунский,* *В. М.* Теория литературы. Поэтика. Стилистика / В. М. Жирмунский. Л., 1977.
55. *Жирмунский, В. М.* Теория стиха / В. М. Жирмунский. Л., 1975.
56. *Жук, І. В.* Празаічны тэкст: дынаміка рытмавага існавання / І. В. Жук. Гродна, 2003.
57. *Жураўлёў, В. П.* Структура твора: Рух сюжэтна-кампазіцыйных форм / В. П. Жураўлёў. Мн., 1978.
58. *Жураўлёў, В. П., Шпакоўскі І. С., Яскевіч А. С.* Пытанні паэтыкі / В. П. Жураўлёў, І. С. Шпакоўскі, А. С. Яскевіч. Мн., 1984.
59. *Потебня, А. А.* Теоретическая поэтика / А. А. Потебня. М., 1990.
60. *Скобелев, В. П.* Поэтика рассказа / В. П. Скобелев. Воронеж, 1982.
61. *Тычына, М.* Карані і крона: фальклор і літаратура. 2-е выд. / М. Тычына. Мн., 2002.
62. *Тюпа, В. И.* Художественность литературного произведения / В. И. Тюпа. Красноярск. 1987.
63. *Федоров, В. В*. О природе поэтической реальности / М., 1984.
64. *Фрейденберг, О. М*. Поэтика сюжета и жанра / О. М. Фрейденберг. М., 1997.
65. *Хализев, В. Е.* Драма как род литературы / В. Е. Хализев. М., 1986.
66. *Шкловский, В. Б.* О теории прозы / В. Б. Шкловский. М., 1983.

**III. Крытэрыі ацэнкі ведаў на ўступным іспыце**

|  |  |
| --- | --- |
| **Балы** | **Валоданне філалагічнымі ведамі, уменнямі, навыкамі. Характар вуснага выказвання** |
| **1** | Адсутнасць адказу ці адмаўленне ад адказу. |
| **2** | Літаратуразнаўчы матэрыял выкладаецца ў выглядзе частковых адказаў на наводзячыя пытанні выкладчыка: нелагічна, несістэмна, практычна няправільна, няпоўна і неўсвядомлена. Адсутнасць умення каменціраваць праграмны матэрыял. Не валодае паняційным літаратуразнаўчым апаратам, навуковымі ведамі. Фактычная база адказу адсутнічае. |
| **3** | Літаратуразнаўчы матэрыял выкладаецца толькі ў выглядзе адказаў на наводзячыя пытанні выкладчыка: няпоўна, непаслядоўна, несамастойна. Веды неглыбокія і нетрывалыя. Фактычная база адказу ўзнаўляецца механічна. Адсутнасць умення каменціраваць праграмны літаратуразнаўчы матэрыял. Не валодае паняційным апаратам, навуковымі ведамі. |
| **4** | Змест літаратуразнаўчага матэрыялу выкладаецца павярхоўна, фрагментарна, няпоўна, непаслядоўна, несамастойна, адказы практычна на ўсе дапаможныя пытанні недакладныя альбо няправільныя. Пры адказе назіраецца адсутнасць логікі і паслядоўнасці. Не прыводзяцца прыклады і не робяцца абагульненні. Не прасочваецца глыбіня і трываласць ведаў. Не ўзнаўляюцца альбо з цяжкасцямі ўзнаўляюцца вывучаныя раней літаратуразнаўчыя тэрміны і паняцці. Разуменне фактаў і іх узаемасувязі абмежавана. Вялікія складанасці пры каменціраванні праграмнага матэрыялу. |
| **5** | Валоданне літаратуразнаўчым матэрыялам абмежавана ўзнаўленнем асобных фрагментаў матэрыялу. Разуменне фактаў і іх узаемасувязі носіць частковы характар. Змест матэрыялу выкладаецца павярхоўна, фрагментарна, няпоўна: адказы па палову дапаможных пытанняў недакладныя і няправільныя. Усвядомленасць выкладаемага матэрыялу прасочваецца ў недастатковай ступені. Няма ведання асноўных літаратуразнаўчых паняццяў і тэрмінаў. Пры адказе назіраецца адсутнасць логікі і паслядоўнасці. Практычна не прыводзяцца прыклады з літаратурных тэкстаў і не робяцца абагульненні. Узнаўляе праграмны матэрыял па памяці, але не арыентуецца пры наводзячых пытаннях. |
| **6** | Валоданне літаратуразнаўчым праграмным матэрыялам носіць адносна ўпэўнены характар. Змест матэрыялу выкладаецца павярхоўна, фрагментарна, недастаткова поўна, з некаторым парушэннем логікі адказу ці недакладным вызначэннем паняццяў. На дадатковыя пытанні некаторыя адказы недакладныя; магчыма дапушчэнне 3-4 нягрубых памылак ці 2 істотных памылак, якія выпраўляюцца з дапамогай выкладчыкаў; прыклады з літаратуразнаўчых і тэарэтыка-літаратурных крыніц прыводзяцца з цяжкасцю. Праблемы пры каменціраванні літаратуразнаўчага праграмнага матэрыялу. Узнаўляе вучэбны матэрыял дзякуючы мнеманічным здольнасцям, пры наводзячых пытаннях здольны “сабрацца”, асэнсаваць прапанаваную інфармацыю. |
| **7** | Змест літаратуразнаўчага матэрыялу выкладаецца паслядоўна, правільна, асэнсавана, самастойна. Прысутнічае дакладнае разуменне фактаў і іх узаемасувязі. Магчыма дапушчэнне 2-3 нягрубых памылак ці адной істотнай, якія самастойна выпраўляюцца. Літаратуразнаўчыя веды ў пэўнай ступені глыбокія і трывалыя. Ёсць нязначныя цяжкасці каменціравання праграмнага літаратуразнаўчага матэрыялу. |
| **8** | Упэўненае валоданне тэарэтыка-літаратурным праграмным матэрыялам, спробы яго аналізу; наяўнасць адзінкавых неістотных памылак у адказе, якія самастойна выпраўляюцца. Дапускаюцца некаторыя недакладнасці, 1-2 нягрубыя памылкі. Змест выказвання адрозніваецца звязнасцю, лагічнасцю, аргументаванасцю. Студэнт здольны ўсвядомлена ўзнаўляць вучэбны матэрыял і выкарыстоўваць веды на практыцы. |
| **9** | Упэўненае валоданне праграмным літаратуразнаўчым матэрыялам, веданне фактаў з дадатковых крыніц. Змест выказвання адрозніваецца звязнасцю, паўнатой, лагічнасцю, выяўленнем свайго пункту погляду на тую ці іншую літаратуразнаўчую з’яву. Матэрыял выкладаецца паслядоўна, правільна, асэнсавана, самастойна; даюцца адказы на дадатковыя пытанні; у пацвярджэнне прыводзяцца прыклады; робяцца правільныя высновы. Дапускаюцца пэўныя недакладнасці, 1-2 нягрубыя памылкі, якія знаходзяцца і выпраўляюцца самастойна. Веды дастаткова глыбокія і трывалыя. Здольны інтэпрэтаваць літаратуразнаўчыя веды, рабіць высновы, абагульненні. |
| 10 | Упэўненае і свабоднае валоданне літаратуразнаўчым матэрыялам рознай ступені складанасці з выкарыстаннем звестак з іншых вучэбных курсаў і дысцыплін; уменне ўсвядомлена і аператыўна трансфармаваць атрыманыя веды для вырашэння праблем у нестандартных сітуацыях. Гісторыка-літаратурны і тэарэтыка-літаратурны матэрыял выкладаецца поўна, сістэмна, паслядоўна, усвядомлена, вобразна, даказальна; прыкметна крытычнае мысленне студэнта; прыводзяцца дадатковыя прыклады для ілюстрацыі і пацвярджэнння выкладзеных палажэнняў. Даюцца ўсвядомленыя, вычарпальныя адказы на дадатковыя пытанні па тэме адказу: высокі ўзровень самастойнасці, эрудыцыі. Веды глыбокія і трывалыя. Здольны на аснове базавых літаратуразнаўчых ведаў рабіць самастойныя высновы, сістэматызаваць, абагульняць навуковы матэрыял. |

Асобы, якія паступаюць ва УА МДПУ імя І.П. Шамякіна для атрымання вышэйшай адукацыі ІІ ступені, што не з’явіліся на ўступны іспыт без уважлівых прычын, альбо атрымалі адзнакі “адзін” – “пяць”, альбо ў ходзе ўступнага іспыта забралі дакументы з прыёмнай камісіі, да ўдзелу ў конкурсе не дапускаюцца.